

**JU Matični muzej Kozare, Nikole Pašića b.b. Prijedor, Tel/fax: 052 211 334, +387(0) 65 258 700**

**JIB - 4400672990001, Org. šifra: 08180055, Matični broj: 1369873, Šifra djelatonosti: 91.02**

**E-mail: maticnimuzejkozare@gmail.com**

**KONKURS ZA 5. MEĐUNARODNO BIJENALE RADOVA NA PAPIRU, PRIJEDOR 2024.**

Prijedor, 2024. god.

**KONKURS ZA 5. MEĐUNARODNO BIJENALE RADOVA NA PAPIRU, PRIJEDOR 2024.**

Javna ustanova Matični muzej Kozare Prijedor, uz podršku Grada Prijedora, raspisuje konkursza „5.Međunarodno bijenale radova na papiru, Prijedor 2024“.

Konkurs je otvoren od 1. januara 2024. godine, a traje do 31. marta 2024. godine. Pravo učešća imaju svi punoljetni likovni stvaraoci koji prihvataju uslove učešća, propisane Pravilnikom.

Učesnici imaju potpunu slobodu izbora teme i tehnike. Na konkurs mogu da prijave najviše dva rada i to isključivo u istoj izložbenoj kategoriji. Samo originalni radovi, nastali u posljednje dvije godine, koje Tehnička komisija bude vrednovala kao djela visokog umjetničkog i profesionalnog dometa, biće prihvaćeni za izlaganje.

Izložbene kategorije su:

1. Crtež i grafika,

2. Slikarstvo,

3. Intermedija.

Prema pravilima konkursa, a prema Pravilniku maksimalno dozvoljene dimenzije radova su A4 formata (21.0 x 29.7 cm ili 8.27 x 11.69 inča), bez okvira.

Radovi, Prijavni formular i potvrda o uplati participacije (sa imenom i prezimenom učesnika), dostavljaju se najkasnije do 31. marta 2024. godine na adresu:

**Javna ustanova Matični muzej Kozare Prijedor**

**Nikole Pašića b.b, 79 101 Prijedor, Republika Srpska, Bosna i Hercegovina,**

**sa naznakom „Za 5. Međunarodno bijenale radova na papiru, Prijedor 2024.“**

Svi autori, osim umjetnika koji izlažu po pozivu i autora iz Prijedora, plaćaju participaciju za učešće na Bijenalu. Za autore iz Bosne i Hercegovine, Republike Srpske participacija је 10,00 KM, dok je za autore iz inostranstva participacija 10,00 evra(€).

Žiri 5. Međunarodnog bijenala radova na papiru izabraće tri rada, čiji autori će biti nagrađeni sa tri ravnopravne novčane nagrade, u visini od 500,00 evra (€). Nagrade ne moraju biti dodijeljene u svim izložbenim kategorijama. U jednoj kategoriji može biti dodijeljeno više ravnopravnih nagrada, koje će biti uplaćene na tekuće račune nagrađenih autora.

Nаgrаđeni rаdovi ostаju u zbirci Bijenаlа kаo vlаsništvo Orgаnizаtorа. Orgаnizаtor će publikovаti tipski kаtаlog sа kаtаloškim podаcimа i reprodukcijom jednog rаdа svаkog izlаgаčа. Autori se odriču prаvа nаknаde zа reprodukovаnje rаdа u kаtаlogu, kаo i zа propаgаndu izložbe u cjelini.

Autori radove mogu pokloniti Organizatoru. Autor je saglasan da je poklon neopoziv i bezuslovan i da Organizator postaje vlasnik rada. Ukoliko se autor odluči da pokloni rad Organizatoru, ispunjava i potpisuje poseban formular koji se može preuzeti sа sаjtа Orgаnizаtorа: <https://bijenale.muzejkozare.org/> ili <http://www.muzejkozare.org/>. Poklonjeni radovi će biti vraćeni autoru ukoliko Tehnička komisija ili Međunarodni žiri ne prihvati ni jedan od radova za izlaganje.

Međunarodni žiri 5. Мeđunarodnog bijenala radova na papiru, Prijedor 2024. čine:

**MILOŠ ĐORĐEVIĆ (Srbija)**

**SVETLANA VOLIC (Srbija)**

**ZORAN BANOVIĆ (Republika Srpska- Bosna i Hercegovina)**

Svečano otvaranje izložbe predviđeno je za 20. avgust 2024. godine u JU Matični muzej Kozare Prijedor.

Drugi dio radova prihvaćenih za izlaganje može biti izložen u jednom od izložbenih prostora na području Grada Prijedora.

**KALENDAR MANIFESTACIJE:**

- Konkurs je otvoren: od 01.01.2024. do 31.03.2024. godine,

- Selekcijа i žirirаnje rаdovа: od 07.05.2024. do 10.05.2024. godine,

- Rok zа povrаtаk odbijenih rаdovа: 30.07.2024. godine,

- Svečаno otvаrаnje izložbe: 20.08.2024. godine,

- Izložbа trаje: od 20.08.2024. do 30.09.2024. godine,

- Rok zа povrаtаk rаdovа: 31.12.2024. godine.

**DOKUMENTACIJA**

[O konkursu](https://bijenale-prijedor.com/wp-content/uploads/2021/12/Konkurs-za-4.-bijenale.docx)

[Pravilnik o radu](https://bijenale-prijedor.com/wp-content/uploads/2021/12/PRAVILNIK-O-RADU-4.-MEDUNARODNOG-BIJENALA-RADOVA-NA-PAPIRU-PRIJEDOR-2022..docx)

[Prijavni formular](https://bijenale-prijedor.com/wp-content/uploads/2021/12/Prijavni-formular-2022..docx)

**Instrukcije za uplatu:**

[Instrukcije za uplatu participacije za učesnike iz inostranstva](https://bijenale-prijedor.com/wp-content/uploads/2021/12/Instrukcija-za-uplatu-participacije-za-ucesnike-iz-inostranstva.pdf)

[Instrukcije za uplatu participacije za učesnike iz Republike Srpske, Bosne i Hercegovine](https://bijenale-prijedor.com/wp-content/uploads/2021/12/Instrukcije-za-uplatu-participacije-za-ucsnike-iz-Bosne-i-Hercegovine.pdf)

Forumular-poklon rada